“รอยัล แคริบเบียน” ระงับเดินเรือ 18 เส้นทางอาเซียน ผวา “โควิด-19” ระบาด
"รอยัล แคริบเบียน" บริษัทเดินเรือสำราญสัญชาติอเมริกัน ประกาศระงับเดินเรือ 18 เส้นทางในเอเชียตะวันออกเฉียงใต้ หวั่น “โควิด-19” ระบาด
"รอยัล แคริบเบียน" บริษัทเดินเรือสำราญสัญชาติอเมริกัน ประกาศระงับเดินเรือ 18 เส้นทางในเอเชียตะวันออกเฉียงใต้ หวั่น “โควิด-19” ระบาด
14 ก.พ. 2563

รอยัล แคริบเบียน บริษัทเดินเรือสำราญสัญชาติอเมริกัน ประกาศระงับการเดินเรือ 18 เส้นทางในเอเชียตะวันออกเฉียงใต้ เนื่องจากความวิตกเกี่ยวกับการแพร่ระบาดของเชื้อไวรัสโคโรนาสายพันธุ์ใหม่ หรือ COVID-19 (โควิด-19)
โดยรอยัล แคริบเบียน ระบุว่า ทางบริษัทจำเป็นต้องระงับการเดินเรือในเอเชียตะวันออกเฉียงใต้ไปจนถึงปลายเดือนเม.ย. ซึ่งอาจส่งผลกระทบต่อผลประกอบการของบริษัท อาจทำให้กำไรต่อหุ้นของบริษัทลดลงราว 65 เซนต์ในปีนี้
ทั้งนี้ สถานการณ์การแพร่ระบาดของไวรัสโควิด-19 ยังคงสร้างความวิตกกังวลให้กับธุรกิจในภาคส่วนต่างๆทั่วโลก
ขณะที่ข้อมูลล่าสุดนั้น คณะกรรมการสุขภาพแห่งชาติของจีน (NHC) แถลงวันนี้ (14 ก.พ.63) ว่า ณ วันพฤหัสบดีที่ 13 ก.พ. จำนวนผู้ติดเชื้อไวรัสโคโรนาสายพันธุ์ใหม่ (โควิด-19) รายใหม่เฉพาะในมณฑลหูเป่ยที่เดียว เพิ่มขึ้น 4,823 ราย สู่ระดับ 51,986 ราย ส่วนจำนวนผู้เสียชีวิตในมณฑลหูเป่ยเพิ่มขึ้น 116 ราย